Geiriau'r Iesu (Pantycelyn)
Geiriau'r Iesu, William Williams, Pantycelyn 

O! Llefara, addfwyn Iesu 
Mae dy eiriau fel y gwin, 
Oll yn dwyn i mewn dangnefedd 
Ag sydd o anfeidrol rin; 
Mae holl leisiau'r grëadigaeth, 
Holl ddeniadau cnawd a byd, 
Wrth dy lais hyfrytaf tawel, 
Yn distewi a mynd yn fud.

Ni all holl hyfrydwch natur, 
A'i melystra penna' i mas, 
Fyth gymharu â lleferydd
Hyfryd pur maddeuol ras
Gad im glywed sŵn dy eiriau, 
Awdurdodol eiriau'r nef, 
Oddi mewn yn creu hyfrydwch 
Nad oes mo'i gyffelyb ef. 

Dwed dy fod yn eiddo imi, 
Mewn llthrennau eglur clir;
Tor amheuaeth sych, digysur, 
Tywyll, dyrys, cyn bo hir ;
'R wy'n hiraethu am gael clywed 
Un o eiriau pur y ne', :
Nes bod ofon du a thristwch 
Yn tragwyddol golli eu lle.

William Williams, Pantycelyn
Emynau